ประกาศกรมสรรพากรประกาศกรมสรรพากรเรื่องการจัดระบบข้อมูลข่าวสารส่วนบุคคล ตามพระราชบัญญัติข้อมูลข่าวสารของราชการพ.ศ. ๒๕๔๐ (ฉบับที่ ๓)[๑] เพื่อปฏิบัติให้เป็นไปตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ กรมสรรพากรจึงจัดให้มีระบบข้อมูลข่าวสารส่วนบุคคลเพียงเท่าที่เกี่ยวข้องและจำเป็นในการปฏิบัติงานของกรมสรรพากรโดยจะตรวจสอบแก้ไขให้ถูกต้องอยู่เสมอและจะยกเลิกการจัดให้มีระบบดังกล่าวเมื่อหมดความจำเป็นและจัดให้มีการพิมพ์ในราชกิจจานุเบกษาเพื่อทราบกันโดยทั่วไป ดังต่อไปนี้ข้อ ๑ให้ยกเลิก(๑) ประกาศกรมสรรพากร เรื่องการจัดระบบข้อมูลข่าวสารส่วนบุคคล ตามพระราชบัญญัติข้อมูลข่าวสารของราชการ พ.ศ.๒๕๔๐ ลงวันที่ ๔ มิถุนายน พ.ศ. ๒๕๔๒(๒) ประกาศกรมสรรพากร เรื่องการจัดระบบข้อมูลข่าวสารส่วนบุคคล ตามพระราชบัญญัติข้อมูลข่าวสารของราชการ พ.ศ.๒๕๔๐ (ฉบับที่ ๒) ลงวันที่ ๒๔ ตุลาคม พ.ศ. ๒๕๔๕ข้อ ๒ประเภทของบุคคลที่มีการเก็บข้อมูลได้แก่(๑) ข้าราชการและลูกจ้างของกรมสรรพากร(๒) ผู้เสียภาษีหรือผู้มีหน้าที่เสียภาษีข้อ ๓ประเภทของระบบข้อมูลข่าวสารส่วนบุคคล(๑)ข้อมูลข่าวสารส่วนบุคคลของข้าราชการและลูกจ้างของกรมสรรพากร ซึ่งจะเก็บไว้ตลอดอายุการทำงานและเก็บต่ออีก ๑๐ ปี นับแต่วันที่พ้นจากราชการ ประกอบด้วย- ชื่อ ชื่อสกุล และข้อมูลเฉพาะตัวของบุคคล- เลขประจำตัวข้าราชการและลูกจ้างกรมสรรพากร(ลสก.)- เลขประจำตัวประชาชน- ประวัติการรับราชการ- ประวัติการเลื่อนขั้นเงินเดือน- ประวัติการศึกษา- ประวัติการอบรม สัมมนา และดูงาน- ประวัติการได้รับเครื่องราชอิสริยาภรณ์- ประวัติความดีความชอบ- ประวัติการได้รับโทษทางวินัย- ประวัติการลา- ประวัติภาพถ่าย- ประวัติการแสดงทรัพย์สินและหนี้สิน(๒)ข้อมูลข่าวสารส่วนบุคคลของผู้เสียภาษีหรือผู้มีหน้าที่เสียภาษีซึ่งจะเก็บข้อมูลดังกล่าวไว้ภายในระยะเวลาที่กำหนดตามระเบียบกรมสรรพากรเกี่ยวกับการเก็บรักษาและทำลายเอกสารของกรมสรรพากรประกอบด้วย- ชื่อ ชื่อสกุล ชื่อผู้ประกอบการชื่อสถานประกอบการ- วันเดือนปีเกิด วันเดือนปีที่จดทะเบียนภาษี- เลขประจำตัวประชาชน- เลขประจำตัวผู้เสียภาษี- สถานภาพสมรส- ที่อยู่- เดือนภาษี ปีภาษี- ประเภทเงินได้พึงประเมิน ประเภทกิจการประเภทรายรับ- จำนวนเงินได้พึงประเมิน ยอดขาย จำนวนรายรับ- ค่าใช้จ่าย ยอดซื้อ- ค่าลดหย่อน- จำนวนเงินภาษี จำนวนเงินภาษีหัก ณ ที่จ่าย- หนี้ภาษีอากรค้าง- ลำดับที่สาขา- ภาษีขาย ภาษีซื้อ- อัตราภาษีร้อยละ- อัตราภาษีหัก ณ ที่จ่ายข้อ ๔ลักษณะการใช้ข้อมูลตามปกติ(๑) ข้อมูลของข้าราชการและลูกจ้างของกรมสรรพากรเพื่อการบริหารงานบุคคล(๒)ข้อมูลของผู้เสียภาษีหรือผู้มีหน้าที่เสียภาษี เพื่อการบริหารการจัดเก็บภาษีอากรข้อ ๕วิธีการขอตรวจดูข้อมูลข่าวสารของเจ้าของข้อมูล(๑) ข้อมูลของข้าราชการและลูกจ้างของกรมสรรพากร(ก) ยื่นคำขอตรวจดูข้อมูลข่าวสารเป็นหนังสือ(ข) แสดงหลักฐานความเป็นเจ้าของข้อมูล(ค) ยื่นคำขอ ณ สำนักบริหารทรัพยากรบุคคลหรือสำนักงานสรรพากรภาค หรือสำนักงานสรรพากรพื้นที่ซึ่งเป็นหน่วยงานที่จัดเก็บหรือควบคุมดูแลข้อมูลของข้าราชการและลูกจ้างของกรมสรรพากร(๒)ข้อมูลของผู้เสียภาษีหรือผู้มีหน้าที่เสียภาษี(ก) ยื่นคำขอตรวจดูข้อมูลข่าวสารเป็นหนังสือ(ข) แสดงหลักฐานประจำตัวความเป็นเจ้าของข้อมูล(ค) ยื่นคำขอ ณ สำนักบริหารกลางหรือสำนักงานสรรพากรภาค หรือสำนักงานสรรพากรพื้นที่ที่จัดเก็บหรือควบคุมดูแลข้อมูลข่าวสารข้อ ๖วิธีการขอให้แก้ไขเปลี่ยนแปลงข้อมูล(๑) ข้อมูลของข้าราชการและลูกจ้างของกรมสรรพากรผู้เป็นเจ้าของข้อมูล เป็นผู้ขอแก้ไขเปลี่ยนแปลงโดยทำเป็นหนังสือพร้อมแนบเอกสารหลักฐานประกอบการขอแก้ไข(๒)ข้อมูลของผู้เสียภาษีหรือผู้มีหน้าที่เสียภาษีผู้เป็นเจ้าของข้อมูล เป็นผู้ขอแก้ไขเปลี่ยนแปลงโดยทำเป็นหนังสือพร้อมแนบเอกสารหลักฐานประกอบการขอแก้ไขข้อ ๗แหล่งที่มาของข้อมูล(๑) ข้อมูลของข้าราชการและลูกจ้างของกรมสรรพากรข้อมูลจาก ก.พ.๗ และข้อมูลอื่น(๒)ข้อมูลของผู้เสียภาษีหรือผู้มีหน้าที่เสียภาษีข้อมูลจากแบบแสดงรายการภาษีและเอกสารอื่นที่เกี่ยวข้องประกาศณ วันที่ ๑๘ พฤศจิกายน พ.ศ. ๒๕๕๒วินัยวิทวัสการเวชอธิบดีกรมสรรพากรปริยานุช/ผู้จัดทำ๓กุมภาพันธ์ ๒๕๕๓นันท์นภัสร์/ตรวจ๓กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๓ ง/หน้า ๓/๒๖ มกราคม ๒๕๕๓